**Notă informativă**

**la proiectul de lege pentru modificarea şi completarea unor acte legislative**

**1. Condiţiile care au impus elaborarea proiectului**

Proiectul de lege pentru modificarea şi completarea unor acte legislative (în continuare–Proiect) este elaborat în temeiul Legii nr.382-XIV din 6 mai 1999 cu privire la circulaţia substanţelor narcotice şi psihotrope şi a precursorilor, ținînd cont de modificările și completările efectuate prin Legea nr. 193 din 28 iulie 2016 pentru modificarea şi completarea unor acte legislative, Hotărârii Guvernului cu privire la armonizarea legislaţiei Republicii Moldova cu legislaţia comunitară şi Planului de acţiuni pentru implementarea Acordului de Asociere Republica Moldova – Uniunea Europeană pentru anii 2014-2016, aprobat prin Hotărîrea Guvernului nr. 808 din 7 octombrie 2014.

2.Principalele prevederi şi elemente noi ale proiectului

Principalele prevederi ale proiectului constau în uniformizarea noţiunilor şi anume schimbarea cuvintelor „substanţă narcotică” cu cuvintele „substanţă stupefinată” într-un șir de acte legislative.

Totodată, în Legea nr. 713 -XV din 06 decembrie 2001 privind controlul şi prevenirea consumului abuziv de alcool, consumului ilicit de droguri şi de alte substanţe psihotrope se modifică și completează noţiunea de testare alcoolscopică în virtutea excluderii dublei interpretări despre această noţiune şi vine să accentuieze obligativitatea de a respecta procedura prealabilă atunci cînd se contestă examinarea medicală pentru stabilirea stării de ebrietate şi naturii ei.

**3. Locul actului în sistemul de acte normative şi compatibilitatea cu reglementările legislaţiei în vigoare**

Prezentul proiect constituie un act legislativ de uniformizare a noţiunilor descrise într-un act de modificare recent aprobat şi anume Legea nr. 193 din  28 iulie 2016 prin care aufost incluse modificări şi completări la Legea nr. 382-XIV din 6 mai 1999 cu privire la circulaţia substanţelor narcotice şi psihotrope şi a precursorilor, unor acte legislative.

4.Fundamentarea economico-financiară

Cheltuieli legate de implementarea prevederilor proiectului prezent de lege nu sunt.

**5. Numele, denumirea participanţilor la elaborarea proiectului**

Proiectul de lege a fost elaborat de către grupul de lucru, instituit de Ministerul Sănătăţii, cu participarea specialiştilor din domeniu şi a reprezentanţilor Comitetului Permanent de Control asupra Drogurilor.

**Ministru Ruxanda GLAVAN**